cyanic-selkie/wikianc huggingface dataset:
रातो मच्छिन्द्रनाथको भोटो जात्रा
किम्बदन्ती
भूतले दिन नमानेपछि विवाद भयो।कर्कोटक नागलाई समेत बोलाएर सोधखोज गरियो । अन्तिममा भोटोको अधिकारी दुवै हुन नसक्ने निष्कर्ष निकाली मच्छिन्द्रनाथको जिम्मा लगाइयो । आधिकारिक प्रमाणसहित आउनेलाई भोटो दिन रातो मच्छिन्द्रनाथको रथ यात्रा सकेपछि भोटो जात्रा गर्ने परम्परा बस्यो । त्यो वर्षदेखि हरेक वर्ष साइत हेरेर भोटो देखाउने गरिएको जन विश्वास छ । अहिलेसम्म कसैले प्रमाण जुटाएर भोटो लैजान भने सकेको छैन ।
यो पनि हेर्नुहोस्
रातो मच्छिन्द्रनाथको रथयात्रा
ओक्लाहोमा
ओक्लाहोमा संयुक्त राज्य अमेरिकाको एक राज्य हो ।
अनुष्टुप छन्द
अनुष्टुप छन्द संस्कृत भाषाको एउटा अत्यंतै प्रसिद्ध वार्णिक छन्द हो। श्रीमद्भग्वद्गीता, श्रीसुक्तम, गायत्री कवचम्, विष्णु सहस्रनाम आदिको रचना यही छन्दमा भएको छ।
वाल्मिकीको उच्चारित पहिलो श्लोक अनुष्टुप छन्दमा छ।
द स्टार–स्प्याङ्गल्ड ब्यानर
द स्टार–स्प्याङ्गल्ड ब्यानर संयुक्त राज्य अमेरिकाको राष्ट्रिय गान हो। यस राष्ट्रिय गानको रचना फ्रान्सीस स्कट किले स.न् १८१४ मा गरेका थिए।
अनुष्टुप छन्द
अनुष्टुप् छन्दका चारवटा पाउ हुन्छन् यसको बनोट यसप्रकारको छ। यसको एक पाउमा आठवटा अक्षर हुन्छन्।
उदाहरण:
हिन्दी पद्यमा अनुष्टुप छंदको चरण निम्न प्रकारमा हुन्छ:
श्रीमद्भग्वद्गीता
संयुक्त गर्भनिरोघक चक्की
महिलाले चक्की खान छाडेपछि उनको प्रजनन् शक्ति चाँडै नै फर्कन्छ। यसबाट उनको महिनावारी चक्रमा कुनै असर गर्दैन। यदि चक्की खान छाडेपछि पनि महिलाले गर्भधारण गर्न सकेनन् भने यो समस्या पिल्स छोडेको कारणबाट नभई अन्य कुनै कारण हुनसक्छ।
कार्य
पिल्सले महिलाको डिम्बसयबाट डिम्ब परिपक्व भई निस्कने क्रियालाई रोक्छ। यसको कारणले मासिक डिम्ब निष्काशन हुन पाउँदैन। साथै पाठेघरबाट निस्कने तरल पदार्थलाई बाक्लो बनाउँछ र पाठेघरको भित्री भागलाई पातलो बनाई गर्भ रहन दिदैन ।
सन्दर्भ सूची
www.webmd.com/sex/birth-control/birth-control-pills
ओरेगन
ओरेगन संयुक्त राज्य अमेरिकाको एक राज्य हो ।
सिन्धी राष्ट्रवाद
सिन्धको पूर्ण स्वतन्त्रता
सिन्धी राष्ट्रवादी आन्दोलनका मागहरू बृहत्तर सांस्कृतिक, आर्थिक र राजनीतिक अधिकारदेखि लिएर राजनीतिक स्वायत्तता, र पाकिस्तानबाट पूर्ण रूपमा अलग हुने र सिन्धुदेश भनेर चिनिने स्वतन्त्र राज्यको निर्माणसम्मका थिए। यो सन् १९७२ मा जीएम सैयदले सिन्धलाई पाकिस्तानबाट अलग गर्न स्थापना गरेका थिए। सिन्धी पृथकतावादीहरू विश्वास गर्छन् कि सिन्धी जनताले पाकिस्तानको पञ्जाबी बहुसंख्यकको हातबाट वंचित हुनुपरेको छ। सन् १९७२ मा सिन्धी राष्ट्रवादका संस्थापक मानिने जीएम सैयदले जे सिन्ध महज नामक संस्था बनाएका थिए। पछि JSM धेरै फिक्शनहरूमा विभाजित भयो। सिन्धी राष्ट्रवादका यी विभिन्न राजनीतिक समकक्षहरूमध्ये मुख्य रूपमा दुई JSQM र JSMM हुन् जसले राजनीतिक सङ्घर्षमा विश्वास गर्छन्
विद्रोही गतिविधि
सिन्धी राष्ट्रवादी सिन्धुदेश लिबरेशन आर्मी सिन्धमा सिन्धी राष्ट्रवादी पार्टीहरूको लडाकु संगठन हो। सिन्धुदेश लिबरेसन आर्मी सन् २०१० मा पाकिस्तानको हैदराबाद नजिकैको रेलवे ट्र्याकमा बम विस्फोट गराएको दाबी गरेपछि सार्वजनिक रूपमा चिनिन थाल्यो। अक्टोबर २०१२ मा, सिन्धुदेश लिबरेशन आर्मीलाई पाकिस्तान सरकारले आतंकवादी संगठनको रूपमा तोकेको थियो।
सन् १९४० को संकल्प अनुसार सिन्धको अधिकार
सिन्ध प्रान्तमा यी पृथकतावादी राष्ट्रवादी पार्टीहरू बाहेक अन्य धेरै राष्ट्रवादी पार्टीहरूले सिन्धी जनताको अधिकारको माग गर्दै सन् १९४० को लाहोर प्रस्ताव अनुसार पाकिस्तान को ढाँचामा सिन्धीहरूलाई छुट्टै राज्यको माग गर्दै आएका थिए। यस बयानबाजीको वकालत गर्ने प्रमुख दलहरू रसूल बक्स पालिजोको नेतृत्वमा अवामी तहरीक हुन्; पहिले जीएम सैयदसँग काम गरेका थिए तर सैयदले सिन्धीहरूका लागि छुट्टै मातृभूमिको आह्वान गरेपछि आफ्नो बाटो छुट्टिए। जीएम सैयदका नाति सैयद जलाल महमूद शाहको नेतृत्वमा रहेको सिन्ध युनाइटेड पार्टी र कादिर मगसीको नेतृत्वमा रहेको सिन्ध तराकी पासन्द पार्टी ।
वजेडिचौर
वजेडिचौर सुर्खेत जिल्लामा अवस्थित एउटा गाउँ विकास समिति हो।
सन्दर्भ सामग्रीहरू
यस गा.वि.स सिम्ता क्षेत्रको आठ गा.वि.स मध्ये एक गा.वि.स हो।
प्रत्युषा बनर्जी
प्रत्युषा बनर्जी एक भारतीय अभिनेत्री थिइन् । उनी टेलिभिजन च्यानल कलर्स मा प्रसारित हुने धारावाहिक बालिका वधुमा आनन्दीको भूमिकामा अभिनय गरेकी हुनाले आनन्दी नामबाट ज्यादा चिनिइन्थिन् । उनी रियलिटी शो झलक दिखला जा सीजन ५ तथा बिग बोस सीजन ७ को प्रतियोगीका रूपमा पनि सहभागी भएकी थिइन् ।
मृत्यु
१ अप्रिल २०१६ मा २४ वर्षको उमेरमा उनले फाँसी लगाएर आत्महत्या गरेकी थिइन् । उनलाई अत्यन्त गम्भीर अवस्थामा अस्पताल पुर्याइएको थियो। कोकिलाबेन अस्पतालमा उनको मृत्युको पुष्टि भएको थियो। प्रत्यूषाले आफ्नो कोठामा नै डोरीले झुन्डिएर आत्महत्या गरेकी थिइन् । राहुल राजसँग प्रत्यूषाको विवाह हुने निश्चित भएको थियो ।
विद्युन्माला छन्द
विद्युन्माला छन्दमा दुइटा ‘म’ गण र दुइटा गुरूले बनेको छ। अथवा यसका सबै मात्राहरू दीर्घ वा गुरू छन्।
उदाहरण यस्तो छ।
संस्कृत: मोमो गोगो (विद्युन्माला) sss sss ss विराम – -२.२.२.२ (म म गु.गु.)
गौरादह क्याम्पस
गौरादह क्याम्पस झापा जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
विद्युन्माला छन्द
उदाहरण:
भियतनामी भाषा
भियतनामी (भियतनामीमा:tiếng Việt) भियतनामको आधिकारिक भाषा हो।
अ जर्नी अफ सम्यक बुद्ध
अ जर्नी अफ सम्यक बुद्ध (A Journey of Samyak Buddha, अ जर्नी ऑफ सम्यक बुद्ध, ) गौतम बुद्धको चमत्कारी जन्म, विवाह र बुद्धत्वको पथको यात्राको चित्रण गरिएको सन् २०१३ मा सार्वजनिक गरिएको भारतीय चलचित्र हो । यो जीवनीरूपी चलचित्र बाबासाहेब आम्बेडकरको पुस्तक भगवान् बुद्ध र उनका धम्ममा आधारित छ ।
बुद्ध चरित
बौद्ध धर्मका प्रणेता सिद्धार्थ गौतमका बाबु शुद्धोधन तत्कालीन तिलौराकोट राज्यमा शाक्य वंशका राजा थिए । उनकी आमाको नाम मायादेवी थियो । रानी मायादेवी आफ्नो माइत देवदह जाने क्रममा बाटो पर्ने लुम्बिनी भन्ने ठाउँमा पुग्दा प्रसव व्यथाले भेटेपछि आरामका लागि बसिन् । त्यहीँ उनलाई पुष्करिणी सरोवरको किनारमा एउटा रुखको फेदमा सुस्ताउँदै गर्दा बालक सिद्धार्थको जन्म भएको थियो । शाक्य कुलको रीति अनुसार पाँचौँ दिनमा त्रिदेवले पारङ्गत १०८ ब्राह्मणहरूलाई निमन्त्रणा गरी भोजन गराई ती उपस्थित मध्ये सर्वश्रेष्ठ ब्राह्मणहरूबाट नामाकरण गराएका थिए । सबै मनोकामनाले पूर्ण गर्ने भन्ने अर्थमा ती ब्राह्मणहरूले यी बालकको नाम "सर्वार्थसिद्ध" राखे । यही शब्दको छोटकरीमा "सिद्धार्थ" नामले उनलाई पुकारियो ।
इम्मा केटे
इम्मा जिलियन केटे न्यू जील्याण्डको राष्ट्रिय महिला फुटबल टिमकि खेलाडी हुन ।
अ जर्नी अफ सम्यक बुद्ध
बुद्ध चरित
राजश्री सुखसयलमा हुर्किएको हुनाले उनको बाल्यकाल सुखद नै रह्यो । जन्मने बित्तिकै आमा गुमाउनु परेपनि आफ्नी सौतेनी आमाको भरणपोषणमा हुर्किएका गौतम बुद्ध १६ वर्षको उमेर पुगेपछि उनको विवाह यशोधरा नामकी राजकुमारीसँग भयो । यशोधराबाट राहुल नामको एक पुत्रको पनि जन्म भएको थियो ।
बाल्यकाल देखि नै गम्भीर स्वभावका सिद्धार्थ गौतमलाई हरेक कुराले चिन्तनशील बनाउँथ्यो । दैनिकीकै क्रममा उनले बुढो, रोगी मानिसलाई देखे । उनले मानिस मरेको पनि देखे । यसबाट उन्म वैराग्य पैदा भयो । मानिस के कारणले रोगी हुन्छ ? के कारणले बुढो हुन्छ ? के कारणले मर्छ ? यस्ता प्रश्नहरूले उनलाई वैरागी बनायो । यिनै प्रश्नको समाधान खोज्न बाबुको उत्तराधिकारमा आउने आफ्नो राज्यको समेत पर्वाह नगरी २९ वर्षको उमेरमा उनी एक दिन राति सुटुक्क दरबार छोडेर निस्किए ।
संसारको निस्सारता महसुस गरेर आजित भएका गौतम बुद्धले यस निस्सारताबाट मुक्ति पाउन खोजे । उनमा संसार प्रति कुनै मोह बाँकी रहेन । उनलाई सबै कुरा क्षणभङ्गुरर लाग्यो । उनमा संसार प्रति वैराग्य उत्पन्न भयो । वैराग्यका कारण विभिन्न ठाउँमा भौतारिँदै सिद्धार्थ गौतम भारतको बोधगया पुगेर त्यहाँ तपस्या गर्न थाले ।  तपस्या गर्दै गर्दा उनले बुद्धत्त्व प्राप्त गरे । उनी सांसारिक दुःखको जडसम्म पुगे र बुझे कि संसारमा आफ्नो भन्नु केही छैन । संसारमा दुःखको जड भनेको मान्छे आफैँ हो । संसारलाई अहिंसाको पाठ पढाउने गौतम बुद्धले इस्वी संवत् ४८३ को वैशाख पूर्णिमाको दिन ८० वर्षको उमेरमा महापरिनिर्वाण प्राप्त गरे ।
निर्माण
यो चलचित्रको निर्देशन प्रवीण दामलेद्वारा गरिएको थियो भने मनोज नन्दवानको जय विराट इन्टरटेनमेन्ट लिमिटेडले यसको वितरण गरेको थियो । यसलाई आधिकारिक रूपमा २६ जुलाई २०१३ मा भारतमा सार्वजनिक गरिएको थियो । सन् २०१९ मा यसलाई जोङखा र तिब्बती भाषाहरूमा सार्वजनिक गरिएको थियो ।
कुट्की
कुट्की हिमाली क्षेत्रको २७०० मीटरभन्दा माथी ४५०० मीटरसम्म पाइने जडिबुटी हो । विशेषतः उत्तर फर्केको पथरिलो, चिस्यान प्रशस्त भएको भिरपाखा एवं चट्टानी कापामा यो पाउन सकिन्छ । जैविक मल प्रशस्त भएका चिस्यानयुक्त पहराहरूमा यो झुण्डिएर कतै पहरामा फैलिएर रहेको पाइन्छ । प्रत्येक गानाबाट निस्केका मसिना जराहरूले यसलाई वढन सहयोग गरिरहेको हुन्छ । पलाउँदै अगाडि बढेको काण्डमा भएका पुराना पातहरु सुक्दै गएपछि पातको लहरासँग जोडिएका केही भाग लहरामा नै टाँसिएर जरालाई वा काण्डलाई संरक्षण गरिराखेको हुन्छ । यसको काण्ड अथवा गानो कडा भाग भएता पनि भित्र नरम भाग रहेर बसेको हुन्छ । खेती गर्ने बारीमा वा प्राकृतिक रूपमा शुरुमा ठडिएर गए पनि पछि विस्तारै ढल्किएर जमिनको सतहसँग नै टाँसिएर अगाडि बढेको देखिएको छ । कार्तिक देखिनै उच्च लेकाली जग्गाहरूमा तुषारो तथा हिउ पर्न शुरु गर्ने हुँदा, यसको बृद्धि विकास प्रायः जसो रोकिन्छ । यस्तो अवस्थालाई सुषुप्त अवस्था(Dormant Stage) भनिन्छ । यस्तो अवस्थामा पहरामा भएका माटो च्यापुवाहरूमा यो हिउद भरिनै हिउँ भित्र रहन्छ । जब बैशाखतिर हिउँ पग्लन सुरु गर्दछ, तब यसको मुन्टो ताप र प्रकाश र चिस्यानको सहारालेसुषुप्त अवस्था(Dormant Stage)लाई पार गर्दछ । विस्तारै नयाँ मुनाहरु पलाउन थाल्दछन् र विरुवामा बृद्धि विकास शुरु हुन्छ ।
नारीपूजा
नारीपूजा एक नेपाली भाषाको खण्डकाव्य हो । यसका लेखक राजेन्द्र तारकिणी हुन् । प्रस्तुत नारीपूजा खण्डकाव्य विक्रम् सम्वत् २०६७ सालमा रत्न पुस्तक भण्डारले काठमाण्डौंबाट प्रकाशन गरेको हो । शार्दूलबिक्रिडित छन्दमा रचित यस खण्डकाव्यमा मुख्यतः नारी जातिलाई श्रेष्ठ ठानी पूजा अर्थात् सम्मान गर्नुपर्ने भाव व्यक्त गरिएको छ । पौराणिक कालदेखि नै नारी जातिको शक्ति, पराक्रम र गुणको महिमागान विभिन्न ग्रन्थहरूमा गरिएको पाइन्छ । तिनै उच्च मूल्य, मान्यता एवं आदर्शलाई आधार बनाई लेखिएको एक नवीनतम् खण्डकाव्य नारीपूजा हो । खण्डकाव्यमा २२ वटा अध्याय रहेका छन् ।
हलो
हलो (अन्य नाम: फाली, अङ्ग्रेजी: Plough [UK], Plow [US])जमीन जोत्ने प्रयोग गरिने कृषि औजार हो । यसको सहायताले बीउ छर्नु भन्दा पहिले जमीनको आवश्यक तयारी गरिन्छ । कृषिमा प्रयुक्त औजारहरूमा हलो सबै भन्दा प्राचीन हो, हलो कुनै न कुनै रूपमा इतिहासमा प्रचलित पाइएको छ । हलोले जमिनको माथिल्लो सतहलाई पल्टाइन्छ । जसले नयाँ पोषक तत्व माथी आउने गर्छ तथा खर-पतिङ्गर एवं बालीका डाँठ आदि जमीनमा दबिन्छन् । यी दबिएका खर पतिङ्गरहरू कुहिएर मलको रूपमा परिवर्तन हुन्छन् । जमिन जोत्नाले जमीनमा हवाको प्रवेश पनि हुन्छ जसले गर्दा जमीनमा आद्रता (चिसोपना) बनाइ राख्ने शक्ति बढ्छ । हलो गोरु जोत्दा गोरुले तान्ने काठ या फलामबाट बनाइएको औजार हो जसको टुप्पामा सियो अथवा फाली रहेको हुन्छ । हलो ठाउँ अनुसार फरक फरक प्रकारको हुन्छ ।
हलो जोत्ने व्यक्तिलाई हली भन्दछन् । नेपालमा विशेष गरी गोरु अथवा राँगाले हलो तानेको पाइन्छ । धान रोप्ने खेतमा पहिलो पटक जोत्नुलाई बाँझो मार्नु, दोस्रो पटक जोत्नुलाई राँटा मार्नु, तेस्रो पटक जोत्नुलाई हिल्याउनु र चौथो पटक जोत्नुलाई दाँदे लाउनु भनिन्छ । पाखा बारीमा डल्ला फुटाउन लिडुल्को लाईन्छ । जुवामा लामो डोरी बाँधेर लिडुल्कामा अड्काइन्छ र त्यसमाथि हली चडेर गोरु अथवा राँगा धपाएपछि थिचिएर डल्ला फुट्छ ।
भागहरू
यो चित्रमा देखिएका हलोका विभिन्न भागहरूमा राखिएका सङ्ख्या तल क्रमबद्ध गरेर नामहरू राखिएका छन् । हलोको बनोट अनुसार हलोका भागहरूको बनोट पनि फरक फरक हुन्छन् ।
यो पनि हेर्नुहोस्
कनारी सोईलो पाटी मुन्द्रो
राम्चे, म्याग्दी
राम्चे नेपालको पश्चिमाञ्चल विकास क्षेत्र धवलागिरी अञ्चलको म्याग्दी जिल्लामा अवस्थित एक गाउँ विकास समिति हो।
देवडिहा
देवडिहा नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति थियो। वि.सं .२०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गाविस विघटन गरिएको थियो।
हरिस
हरिस अथवा हलोदाब हलोको मुख्य भाग हो। यो जुवा र फालीको बीचमा रहेको हुन्छ। हरिसको लम्बाO साधारणतया ढाई (२.५) देखि साढी तिन (३.५) मिटरसम्म हुन्छ ।
महालक्ष्मी अर्याल उपाध्याय
महालक्ष्मी अर्याल उपाध्याय संविधान सभा निर्वाचनको समानुपातिक तर्फमहिलाबाट प्रतिनिधित्व गरिरहेकी महालक्ष्मी अर्‍याल उपाध्याय पार्टी लागि आफूले गरेको योगदानकै कारण आफ्नो नाम समानुपातिक तर्फाट सिफारिश भएको बताउनुहुन्छ।
महालक्ष्मी अर्याल उपाध्याय नेपाली काँग्रेस भित्र डिना उपनामले चिनिनुहुन्छ। ५५ वर्षअघि मकवानपुरमा बाबु इश्वरी दत्त अर्‍याल र आमा पार्वती अर्‍यालको कोखबाट जन्मिनुभएकी डिनाले अर्थशास्त्रमा स्नातकोत्तर तह सम्मअध्ययन गर्नुभएको छ।
विद्यार्थीकाल देखि नै राजनीतिमा सक्रिय महालक्ष्मी उपाध्यायको राजनीति मार्फत समाज सेवामा लाग्ने रुचि रहेको छ। विगतमा २०४८ साल र २०५१ सालमा मकवानपुर जिल्लाको क्षेत्र नं. २बाट दुइपटक सम्म संसदीय निर्वाचनमा नेपाली काग्रेसको तर्फबाट उम्मेदवारी दिए पनि उहा दुबै पटक पराजित हुनुभएको थियो।
स्वतन्त्र विद्यार्थी युनीयन पद्मकन्या क्याम्पसकी पूर्व सभापति भइसकेकी महालक्ष्मी विगतमा तरुण दल र नेपाल महिला संघमा रहेर पनि काम गरिसक्नुभएको छ। श्रीमान दिनेश उपाध्याय सग राजधानीमा बस्दै आउनुभएका महालक्ष्मी उपाध्याय संविधान सभा निर्वाचन अगाडिसम्म जलश्रोत राज्यमन्त्री हुनुहुन्थ्यो। संविधान सभामा महिला अधिकार सुनिश्चित गरिएको लोकतान्त्रिक संविधान निर्माण गर्न आफ्नो योगदान रहेन डिनाले बताउनुभयो।
स्पेन राष्ट्रिय फुटबल टोली
स्पेन राष्ट्रिय फुटबल टिम (Selección de fútbol de España) अन्तर्राष्ट्रिय फुटबल प्रतियोगिताहरूमा स्पेनको प्रतिनिधित्व गर्ने फुटबल टिम हो।
विजयकुमार गच्छदार
विजय गच्छदारको जन्म २०१० साल माघ १९ गते सुनसरी ८ पचरामा भएको हो ।इतिहासमा स्नातकोत्तर तहसम्मको अध्ययन गरेका गच्छदारले २०२६ सालदेखि नेपाली कांग्रेसबाट राजनीतिक यात्राको थालनी गर्नु भएको थियो ।  विजय कुमार गच्छदार मधेसी जनअधिकार फोरम (लोकतान्त्रिक)का संस्थापक अध्यक्ष हुन्। यिनी संविधान सभाका सभासद पनि हुन्। विजय कुमार गच्छदार मोरङ क्षेत्र नम्बर ७ र सुनसरी क्षेत्र नम्बर ३ बाट तत्कालिन मधेसी जनअधिकार फोरमको सभासदको रूपमा निर्वाचित भएका थिए। उप-प्रधान एबं भौतिक योजना तथा निमार्ण मन्त्री समेत हुने मौका पाए। अहिले गच्छादार पुनः आफ्नो पुरानो घर नेपाली कांग्रेसमा फर्किएका छन।
२०६४ सालको संविधानसभा चुनाव
२०६४ सालको संविधानसभा चुनावमा गच्छदारले चाहेका केही मान्छेलाई तत्कालीन कांग्रेस सभापति गिरिजाप्रसाद कोइरालाले टिकट दिन नमानेपछि उहाँ मधेसी जनअधिकार फोरम नेपालमा प्रवेश गर्नुभएको थियो । २०६४ सालको संविधानसभा चुनावामा नेपाली कांग्रेसका अगमलाल चौधरीलाई पराजित गर्दै २३ हजार ७ सय ६९ मत ल्याएर विजयी हुनु भएको थियो ।
मधेसी जनअधिकार फोरम (लोकतान्त्रिक) गठन
मधेसी जनअधिकार फोरममा एमाले नेता माधव नेपालको नेतृत्वमा सरकारमा सहभागी हुने कि नहुने विवाद चलेको थियो । २०६६ जेठ १५, १६ र १७ जेठमा फोरमको बैठक बसेको थियो । त्यतिवेला सिंहदरबारको संसदीय दलको बैठकमा दुई नेताका पक्षधर सांसदबीच हात हालाहाल भएको थियो । लगत्तै गच्छदारले पार्टी फुटाएर मधेसी जनअधिकार फोरम (लोकतान्त्रिक) गठन गरे अनि माधव नेपाल नेतृत्वको सरकारमा सहभागी भए ।
संविधानसभा निर्वाचन २०७०
२०७० सालको चुनावमा उहाँले फोरम लोकतान्त्रिकबाट सुनसरी ३ मै चुनाव जित्नुभयो ।
नेपाली कांग्रेस फिर्ता
नेपाली कांग्रेस र विजयकुमार गच्छदार नेतृत्वको नेपाल लोकतान्त्रिक फोरमबीच एकीकरण गरि, पार्टी छाडेको एक दशकपछि गच्छदार कांग्रेसमै फर्किएका थिए । गच्छदार २०६४ सालमा कांग्रेस पार्टी परित्याग गरेर तत्कालिन मधेसी जनअधिकार फोरममा लागेका थिए ।
प्रतिनिधिसभा निर्वाचन, २०७४
नेपाली कांग्रेसबाट चुनावमा उठेका विजय कुमार गच्छदार सुनसरी क्षेत्र नम्बर ३बाट निर्वाचित हुदै प्रतिनिधि सभामा निर्वाचित सांसद बनेका थिए ।
निरन्तर मन्त्री
२०४८ सालपछि अहिलेसम्म १२ पटक मन्त्री भइसकेका गच्छदार चार पटक उपप्रधानमन्त्री बन्नुभएको छ ।
२०४८ सालमा सञ्चार राज्यमन्त्री,
२०५४ निर्माण तथा यातायात मन्त्री,
२०५५ निर्माण तथा यातायात मन्त्री,
२०५६ पर्यटन तथा नागरिक उड्ययन मन्त्री,
२०५८ जलस्रोत मन्त्री,
२०६५ भौतिक योजना तथा निर्माण मन्त्री,
२०६६ उपप्रधान तथा भौतीक योजना तथा निर्माण मन्त्री,
२०६८ उपप्रधान तथा गृहमन्त्री,
२०७२ उपप्रधान तथा भौतिक पूर्वाधार तथा यातायात मन्त्री,
२०७४ मा उपप्रधान तथा स्थानीय विकास मन्त्री बन्नुभयो ।
नेपालको इतिहासका प्रमुख काण्ड तथा पर्वहरू
नेपालको इतिहास विभिन्न हत्याकाण्ड तथा पर्वहरूले भरिएका छन् | नेपालमा भएका विभिन्न हत्याकाण्डहरूको सूची निम्न रहेका छन् :
१. वासठ्ठीहरण
वि. संं.१८६२ मा मुख्तियार रणबहादुर शाहले विर्ता, गुठी र किपट जग्ग्गा जफत गर्ने घोषणा गरे। यसै घटनालाई ६२ हरण, विर्ता हरणको नामले चिनिन्छ ।
२. कोत पर्व
कोतपर्व नेपालको इतिहासमा सबैभन्दा दोश्रो ठूलो हत्याकाण्ड हो । यो काण्डले तत्कालिन नेपालको अस्थिर राजनीतिलाई १०३ वर्षे राणा शासनतिर सुम्पेको थियो । यही काण्डले जंगबहादुरको उदय भएको थियो । वि.सं. १९०३ भदौ ३१ गते राति पूर्व महारानी राज्यलक्ष्मीको प्रिय पात्र तथा मन्त्रिपरिषद्का सदस्य गगन सिंह को रहस्यमय ढङ्गले गरिएको हत्यारा पत्ता लगाउन महारानीको आदेशले वि.सं. १९०३ भाद्र ३२ गते शनिबार राति सबै भारदारहरूलाई कोतको परिसरमा जम्मा हुने आदेश अनुसार कोतमा भेला भए ।
४. अलौ पर्व
अलौ पर्व वि.सं. १९०४ साउन महिनामा राजा राजेन्द्रको समयमा उनी बनारसबाट फर्केर नेपाल आउँदा वीरगञ्ज नजीकै अलौ भन्ने ठाउँमा जङ्गबहादुर राणााको हातबाट सत्ता फर्काउन गरिएको सैनिक विद्रोहको प्रयासको उपज हो ।
वावियाचौर
वावियाचौर सुर्खेत जिल्लामा अवस्थित एउटा गाउँ विकास समिति हो।
गौरीगञ्ज क्याम्पस
गौरीगञ्ज क्याम्पस झापा जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
ओहायो
ओहायो संयुक्त राज्य अमेरिकाको एक पूर्वोत्तर राज्य हो जो क्यानडा को दक्षिण सिमानामा पर्छ ।
झण्डा
संयुक्त राज्यका अन्य राज्य झण्डा भन्दा फरक ओहायो राज्यको ध्वज नेपाली राष्ट्र ध्वजबाट प्रभावित देखिन्छ । यस्तो गैर अायातकारी त्रिकोणिय झण्डा संयुक्त राज्यको एक मात्र राज्य झण्डा हो ।
छत्तीसगढका जिल्लाहरू
यो सूची छत्तीसगढका जिल्लाहरूको हो:-
सोहु
सोहुका उत्पादनहरूमा सोहू फिनयिन प्रविष्ट विधि, सोहु वुबी प्रविष्ट विधि, सोगौ सङ्गीत बाकस, सोगौ ब्राउजर, सोगौ रङ्गीन दूरदर्शन, स्वतन्त्र खोज इञ्जिन सोगौ र अनलाइन खेल पोर्टल छाङ्यु समावेश छन्। यो चीनको सर्वाधिक लोकप्रिय वेबसाइटहरू मध्येको एक हो।
सोहु सन् २००८ को बेइजिङ ओलम्पिक खेलहरूको एक मात्र इण्टरनेट प्रायोजक र ओलम्पिक खेलको इतिहासमै पहिलो इण्टरनेट सामग्री प्रायोजक पनि हो।
सोहुले आफ्नो पहिलो पृष्ठको शीर्षकमा चीनको सबैभन्दा ठूलो पोर्टल वेबसाइट भएको दाबी गरेता पनि, यसको अलेक्सा वरियता, समान पोर्टल थङ्सिन र सिनाको भन्दा कम छ। सन् २०१८ मा, अलेक्साको देश अनुसार को वरियतामा वेबसाइट चीनमा ५अौँ स्थानमा रहेको छ भने पोर्टल वेबसाइटमा थङ्सिन दोस्रो स्थानमा कायम छ। हाल, यो चीनको पाँच प्रमुख श्रव्य दृश्य सञ्जालहरू जस्ते युकु, आइछिई, थङ्सिन श्रव्य दृश्य र म्याङ्गो टिभी मध्येको एक हो। अक्टोबर १९९८ मा, यसको डोमेन नाम सोहु डटकमबाट सोहु डटकममा परिवर्तन गरिएको थियो।
इतिहास
१ नोभेम्बर १९९५ मा, डाक्टर झाङ चाओयाङ म्यासाचुसेट्सबाट चीन फर्किएका थिए। अगस्ट १९९६ मा, झाङले प्रायोजक लगानीकर्ता प्राप्त गरेका थिए र जसको सहायतामा उनले सोहुको उत्तराधिकारी एक्सिन कम्पनी लिमिटेडको स्थापना गरेका थिए। अर्को वर्षको अगस्टमा सोहु डटकमको स्थापना गरिएको थियो। सोहु सन् २००० यता विश्वको दोस्रो ठूलो सेयर बजार नसडकमा सूचीकृत छ। २४ अप्रिल २०१३ मा, सोहुको प्रयोगकर्ता १० करोड पुगेको कम्पनीले बताएको थियो। सोहुको सोगौ खोज संयन्त्रलाई जुलाई २०१३ मा क्युहिलाई लगभग १.४ अरब अमेरिकी डलरमा बेच्ने बताइएको थियो। १७ सेप्टेम्बर २०१३ मा, थङ्सिन एक चिनियाँ खोज संयन्त्र सोगौ डटकममा अल्पसङ्ख्यक स्वामित्वको लागि ४४८ मिलियन डलर लगानी गरेको छ, सोहु निगमको सहायक कम्पनी।
वेब सेवाहरू
सोहुको व्यवसायमा सञ्चार माध्यम, श्रव्य दृश्य, खोज तथा खेलहरू समावेश छन्:
१) सोगौ: एक चिनियाँ खोज संयन्त्र हो जसको बजार साझेदारी ३८.३५% रहेको छ। २) सोहु समाचार : एक चिनियाँ समाचार पोर्टल हो।  यसको उपपृष्ठ घरेलु, अन्तर्राष्ट्रिय, सामाजिक, वित्तीय, सूचनम प्रविधि, ओलम्पिक, खेलकुद, मनोरञ्जन, सवारीसाधन, घर जग्गा, संस्कृति, पर्यटन, स्वास्थ्य, र सैन्य मा विभाजित छ। सोहु डटकम एक लोकप्रिय पोर्टल मध्ये एक हो। ३) सोहु श्रृव्य दृश्य : सोहुले प्रदान गर्ने गरेको एक प्रतिलिपी अधिकार युक्ति श्रृव्य दृश्य साझेदारी मञ्च हो। ४) सोहु समाज : सोहुले प्रदान गरेको ठूलो अनलाइन समुदाय सेवा हो। ५) चीनरेन :अनलाइन विद्यालय छात्र भण्डार। ६) १७१७३ : अनलाइन खेल जानकारी वेबसाइट ७) छ्याङयु : अनलाइन खेल मञ्च।
सोगौ
सोगौ खोज, प्रविष्ट विधि, ब्राउजर तथा अन्य वेब सेवाहरू प्रदान गर्ने एक चिनियाँ वेबसाइट हो। अगस्ट २००४ देखि, सोहुले विश्वको पहिलो तेस्रो-पुस्ताको अन्तर्क्रियात्मक चिनियाँ खोज संयन्त्र, सोगौ खोजको सुरु गरेको थियो। दश वर्ष पछि, सोगौ खोज एक शीर्ष तीन व्यक्तिगत सुसाङ्ख्य खोजीमा विकसित भएको छ। सन् २०१६ आइरिसर्चको प्रतिवेदन अनुसार मोबाइलमा खोजी गर्ने प्रयोगकर्ताहरूको हिसाबले यो ७१.६% बजार साझेदारी सहित दोस्रो स्थानमा रहेको छ। सन् २००३ मा सोगौले, सोगौ खोज, सोगौ प्रविष्ट विधि, सोगौ ब्राउजरको प्रक्षेपण गरेको थियो। सन् २०१० मा, सोगौ सोहुबाट छुट्टिँदै विभागबाट कम्पनीमा परिणत भएको थियो।
छ्याङयु
छ्याङयु एक चिनियाँ इन्टरनेट खेल विकासकर्ता तथा सञ्चालक हो। यो अप्रिल २००९ मा नसडकमा सूचीकृत छ। छ्याङयुको स्वयम् विकसित "टियान लङ ब बु" एकदमै लोकप्रिय छ। अप्रिल २०१० मा यसको दोस्रो भाग "टियान लङ ब बु २" को सार्वजनिक गरिएको थियो। अगस्ट २०११ मा, "टियान लङ ब बु ३" सार्वजनिक गरिएको थियो।
सोहु श्रव्य दृश्य
सोहु श्रव्य दृश्य चीनको एक व्यापक श्रव्य दृश्य साझेदारी मञ्च हो। यसले चीनमा प्रयोगकर्ताहरूद्वारा उत्पादित सामग्रीहरूको वितरण गर्दछ। यसले १०० वटा भन्दा बढी दूरदर्शन ष्टेसनहरूसँग रणनीतिक सहयोगमा रहेको छ।
वित्तीय स्थिति
सन् २०१५ मा सोहुको कुल राजस्व १.९ अरब अमेरिकी डलर रहेको थियो जुन सन् २०१४ को भन्दा १६% ले बढी हो। विज्ञापन राजस्व २०१५ मा, ५७७ मिलियन अमेरिकी डलर रहेको थियो जुन सन् २०१४ को तुलनामा ७% ले बढी हो। ती मध्ये सन् २०१४ सोहुका श्रव्य दृश्य साझेदारी सेवा बाहेकका अन्य सेवाहरूले १९८ मिलियन अमेरिकी डलर कमाएको थियो। सन् २०१४ मा सोहुको श्रव्य दृश्य विज्ञापन राजस्व २१३ मिलियन अमेरिकी डलर रहेको थियो जुन सन् २०१४ को भन्दा २१% ले बढी हो। सोहुको राजस्व २०१४ मा, ५८२ मिलियन अमेरिकी डलर रहेको थियो जुन सन् २०१३ को तुलनामा ५३% ले बढी हो र सन् २०१५ यसको अनलाइन खेलको कुल राजस्व ६३७ मिलियन अमेरिकी डलर रहेको छ जुन सन् २०१४ को तुलनामा २% ले कम हो।
सामाजिक कल्याणकारी कार्यहरू
सन् २००६ मा, सोहुले आधिकारिक रूपमा सार्वजनिक सेवा च्यानल सुरू गरेको थियो र इण्टरनेटमा सबैभन्दा ठूलो सार्वजनिक सेवा परस्पर सहायता मञ्चको स्थापना गरेको थियो। अप्रिल २००७ मा, सोहुले आधिकारिक रूपमा चीनको पहिलो "ब्लग कोष" स्थापना गरी सोहु जन कल्याणकारी ब्लग समूह शुरू गरेको थियो जुन चीनको पहिलो व्यावसायिक सार्वजनिक कल्याण मञ्च हो जसको ब्लग यसको वाहकको रूपमा रहेको छ। चिनियाँ इण्टरनेट कम्पनीले प्रणालीबद्ध रूपमा लोक कल्याणमा ब्लग सञ्चालन गरेको यो पहिलो पटक थियो। यसले धेरै ठूलो सङ्ख्यामा नागरिकहरूबाट समर्थन प्राप्त गरेको थियो।
सन् २००८ ओलम्पिक खेल वेबसाइट
नोभेम्बर २००५ मा, सोहुलाई सन् २००८ मा हुने  ओलम्पिक खेलहरूको आधिकारिक इण्टरनेट सामग्री सेवा प्रायोजकको रूपमा चयन गरिएको थियो। सोहुलाई बेइजिङ ओलम्पिकको आधिकारिक वेबसाइट निर्माण, सञ्चालन र आयोजना गर्नको लागि विशेष सेवा प्रदान गरिएको थियो।
गुगल विरुद्ध अभियोग
६ अप्रिल २००७ मा, गुगलले सोहुको इनपुट विधि सफ्टवेयर, सोगौ फिनयिनलाई कथित रूपमा प्रतिलिपी गरेको भन्दै पुन:निर्माण गर्नका लागि फिनयिन प्रविष्ट विधि सम्पादक सफ्टवेयरको प्रदानलाई डाउनलोड गर्नबाट रोकेको थियो जसले गर्दा सोहुले यसलाई पुन: सञ्चालनमा ल्याउनका लागि गुगललाई अनुरोध गरेको थियो। कथित रूपमा प्रतिलिपि अधिकार उल्लङ्घन पहिचानमा दुबै इनपुट विधि एक शङ्कास्पद त्रुटिको कारण फेला परेका थिए, विशेष गरी फिनयिन "पिङगोङ" को अनुवाद जसले गल्तीले फेङ गोङलाई अभिनेता र हास्य कलाकार भनेको थियो। ९ अप्रिल २००७ मा, गुगलका प्रवक्ता कुई जिनका अनुसार ",फिनयिन गुगल प्रविष्ट विधिले "केहि गैर- गुगल डाटाबेस संसाधनहरूको फाइदा उठाएर निर्मित भएको कुरा स्वीकार गरेको छ"।
सिमिलर वेब
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ८४औँ स्थानमा रहेको छ भने चीनमा यसको क्रम ८ रहेको छ जसमा यसको उछाल दर ६१.१२% रहेको छ।
अलेक्सा इन्टरनेट
नोभेम्बर २०१९ सम्म, अलेक्सा इन्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ७औँ स्थानमा रहेको छ भने चीनमा यसको क्रम ४ रहेको छ।
साबित्रा भण्डारी
साबित्रा भण्डारी (जन्म: १० जेठ २०५४) एक नेपाली महिला फुटबल खेलाडी हुन्। उनको जन्म लमजुङ जिल्लाको सिमपानी भन्ने ठाउँमा भएको थियो। सावित्रा भण्डारीको बुबाको नाम फम बहादुर भण्डारी तथा आमाको नाम मुना भण्डारी हो।
२०१८ फिफा विश्वकप समूह च
२०१८ फिफा विश्वकपको समूह च अन्तर्गतका खेलहरू सन् २०१८ जुन १७ देखि जुन २७ सम्म सञ्चालन भएको थियो । यस समूहमा जर्मनी, मेक्सिको, स्विडेन, र दक्षिण कोरिया रहेको थियो । यस समूहका उत्कृष्ट २ टिम स्विडेन र मेक्सिको, राउन्ड अफ १६ को लागि छनौट भएका थिए ।
खेल तालिका
राउन्ड अफ १६मा :
खेलहरू
सूचीकृत सम्पूर्ण समय रसियाको स्थानीय समयलाई जनाउँछ ।
साबित्रा भण्डारी
सन् २०१९ मा भारतमा आयोजना भएको २०१९ हिरो महिला गोल्डकपमा नेपालले दोस्रो स्थान हासिल गर्दा सावित्राले प्रतियोगिताको सर्वाधिक उच्च गोलकर्ताको पुरस्कार जित्न सफल भएकी थिइन्। उनले उक्त प्रतियोगिता अन्तर्गत नेपालले इतिहासमै पहिलोपटक भारतलाई हराएउने क्रममा २ गोल गरेकी थिइन् भने बाँकी दुई गोल भने इरान विरूद्व गरेकी थिइन्। उनलाई हाल नेपाली राष्ट्रिय महिला टोलीको मुख्य अग्रपङ्क्तिको खेेलाडीको रूपमा लिइने गरिन्छ भने वर्तमानमा नेपाली टोलीका लागि उनलाई सदावहार गोल यन्त्रमा रूपमा पनि लिने गरिन्छ।
सावित्रा भण्डारी सन् २०१९ का लागि भारतीय महिला फुटबल लिगका लागि नेपाली अर्कि महिला खेलाडी अनिता बस्नेतसँग सेतु क्लबमा अनुबन्ध भएकी थिइन्। सेतुसँग अनुबन्ध पछि क्लबको पहिलो खेलमा अनिता बस्नेत भन्दा अगाडि नै प्रदापण गरेका कारण सावित्रा पहिलो अन्तर्राष्ट्रिय क्षेत्रमा आधिकारिक व्यवसायीक महिला फुटबल लिग खेल्ने प्रथम महिला बनेकी थिइन्। यस अघि उनले देशबाहिर माल्दिभ्स यरपोर्ट कम्पनी तथा  माल्दिभ्स पुलिस क्लब  क्लबबाट माल्दिभ्स महिला फुटसल लिगमा सहभागीता जनाए पनि उक्त प्रतियोगिता आधिकारिक फुटबल प्रतियोगिता भने थिएन। उनले सेथु क्लबको तर्फबाट २०१९ भारतीय महिला लिगको उपाधि जितेकी थिइन्। उनले उक्त प्रतियोगितामा कुल ७ खेलमा जम्मा १५ गोल गर्न सफल भएकी थिइन्।
सावित्रा भण्डारी २०७५ सालमा उत्कृष्ट प्रदर्शनी गरेको कारण नेपाली खेलकुद जगतको सर्वाधिक उच्च पुरस्कार पल्सर स्पोर्ट्स अवार्ड २०७५ उत्कृष्ट महिला वर्ष खेलाडीबाट सम्मानित भएकी थिइन्। यस्तै उनले पल्सर स्पोर्ट्स अवार्ड २०७५ अन्तर्गत पिपुल च्वाइस अवार्डमा दोस्रो भएकी थिइन्। उनले २०७६ सालको संविधान दिवसको अवसरमा राष्ट्रपति मार्फत जन सेवा श्री पञ्चम श्रेणी पदक प्राप्त गरेकी थिइन्। अन्तर्राष्ट्रिय फुटबलमा गरेको उत्कृष्ट प्रदर्शनलाई मध्यनजर गर्दै नेपाल सरकारले २०५६ सालमा साबित्रा भण्डारीलाई राष्ट्रिय प्रतिभा पुरस्कारबाट सम्मान गरेको थियो।
प्रारम्भिक जीवन
सावित्रा भण्डारीको जन्म लमजुङ जिल्लाको सिमपानी भन्ने गाउँमा भएको थियो । मध्यम वर्गीय परिवारमा जन्मिएकी साबित्रा भण्डारीले गाउँकै स्थानीय विद्यालयबाट प्रवेशिका परिक्षा उतिर्ण गरेकी थिइन्। उनका बुवा थमबहादुर भण्डारी भने एक सरकारी जागिरे थिए। । साबित्राको पनि बाल्यावस्थामा अन्य महिलाहरूको जस्तै दैनिकी बित्ने गर्दथ्यो। आमाबुवालाई घरायसी काममा सहयोग गर्ने, गाउँमै घाँस दाउरा गर्दै, उनले आफ्नो पढाईलाई अघि बढाएकी थिइन्। साबित्राले फुर्सदमा कपडाको फुटबल बनाएर खेल्ने गर्थिन्। ।
दशैँताका गाउँमा हुने खसी तथा भाले कप फुटबल प्रतियोगिताहरूले उनको फुटबल प्रतिको आकर्षण तथा रूचिमा भर्‍याङको रूपमा काम गरेको थियो। स्थानीय प्रतियोगिताहरूमा उनी गाउँकै ठूला दाइहरूको टोलीमा मिसिएर खेल्ने गर्दथिन्। त्यसपछि पनि उनलाई फुटबलमा लाग्न थप हौसला मिलेको थियो र दशैँ बाहेक पनि उनी दाईहरूसँगै फुटबल खेलहरू खेल्न थालेकी थिइन्। । २०७१ को दशैंअघि लमजुङ जिल्लाको धनपोखरामा महिला फुटबल प्रतियोगिता आयोजना भएको थियो। उक्त प्रतियोगितामा साबित्राले पनि सहभागीता जनाएकि थिइन् र उनको टोलीले उक्त प्रतियोगिताको उपाधि जित्न सफल पनि भयो। । विजेता भएसँगै उनको टोलीले १५ हजार रूपैयाँ जितेको थियो। त्यस पछि उनी एपीएफको छनोटमा पर्द‌ै उत्कृष्ट प्रदर्शनहरू गरेकी थिइन्। पछि उनी काठमाडौँ प्रशिक्षणका लागि आएकी थिइन्।
व्यक्तिगत जीवन
साबित्राको स्थानीय घर लमजुङ जिल्लामा रहेको छ। उनी मध्यम स्तरको पारिवारको एक सदस्य थिइन्, भने पहिले उनको परिवार खेलकुद पृष्ठभूमि भएको परिवार पनि रहेको थिएन। उनको परिवारको चार दिदीबहिनी र दुई भाइहरूमध्ये उनी माइली हुन्। । उनी सानैदेखि सामान्य केटीहरू भन्दा फरक स्वभावकि थिइन् अथवा खेलकुदमा अत्याधिक रुचि राख्ने खालकी थिइन्। त्यसै कारणले गर्दानै उनले नेपाली फुटबल जगतमा छोटो समयमा नै धेरै सफलता प्राप्त गर्न सफल भएकी छिन्।
यस्तै उनी वर्तमान समयमा धेरै समर्थक हुने नेपाली महिला खेलाडी हुन्। उनी आफ्नो कपाल कटाइ तरिका पनि विशेष खालको गराउन रूचाउछिन्। उनको कपालको शैली, गोलपछिको सेलिब्रेसन र निडर व्यक्तित्वपनले थप उनको व्यक्तिगत पहिचान दिएको छ। । हाल उनलाई नेपाली फुटबल जगतमा उनका समर्थकहरूले साम्बा उपनामले पनि चिन्नने गर्दछन्। उनी विश्व फुटबल जगत् पुर्तुगाली फुटबल खेलाडी क्रिष्टियानो रोनाल्डोको समर्थक रहेको बताएकी थिइन्। त्यसैले पनि उनले राष्ट्रिय टोलीबाट खेल्दा गोल गरिसकेपछि रोनाल्डोको जस्तै गोल सेलिब्रेसन गर्ने गर्दछिन्।
एपीएफ क्लब
२०७४ सालमा एपीएफ क्लबले राष्ट्रिय लिग जित्दा सुपर लिगको अन्तिम खेलमा साबित्राले १ गोल गरेकी थिइन् भने एपीएफले समग्रमा पुलिस क्लबलाई २-१ गोल अन्तरले पराजित गर्दै लिग उपाधि जितेको थियो। यो लिगमा साबित्राले जम्मा ६ खेलमा २९ गोल गर्दै लिगको नयाँ किर्तिमानी समेत राखेकी थिइन्। साथै २०७४ महिला राष्ट्रिय लिगमा उनी उत्कृष्ट अग्रपङ्क्तिको खेलाडी र सर्वाधिक गोलकर्ता समेत भएकी थिइन्। । २०७५ सालमा पनि एपिएफलाई महिला राष्ट्रिय लिग २०७५ वा उपराष्ट्रपति कप जिताउन साबित्राको भूमिका उल्लेखनीय रहेको थियो। प्रतियोगिता भर उत्कृष्ट प्रदर्शनी गरेकी उनले प्रतियोगितामा सर्वोत्कृष्ट खेलाडी हुँदै २५ हजार नगद हात पार्न सफल भएकी थिइन्। । प्रतियोगिताको अन्तिम खेलमा एपीएफले चिरपरिचीत प्रतिद्वन्द्वी नेपाल आर्मी क्लबलाई ३-१ गोलअन्तरले पराजित गर्दा उनले ह्याटि्रक समेत गर्न सफल भएकी थिइन्। ।
२०७५ सालमा पनि सावित्रा भण्डारी सम्मिलित एपीएफ क्लबले आठौँ राष्ट्रिय खेलकुद २०७५ मा महिला फुटबल तर्फको स्वर्ण पदक जित्न सफल भएको थियो। यस आठौँ राष्ट्रिय खेलकुदमा पनि सावित्राको व्यक्तिगत प्रदर्शनी निकै उत्कृष्ट रहन गएको थियो। एपीएफले फाइनलमा अर्को विभागीय टोली नेपाल आर्मी क्लबलाई टाइब्रेकरमा ४-३ गोल अन्तरले पराजित गर्दा सावित्राले पनि गोल गर्न सफल भएकी थिइन्। ।
राष्ट्रिय महिला फुटबल लिग २०७७
साबित्रा भण्डारी सम्मिलित सशस्त्र प्रहरी बलको टोली २०७७ सालको राष्ट्रिय महिला फुटवल लिगको विजेता बनेको थियो। २०७७ फागुन ४ गते साबित्रा प्रतियोगिताको दशौं खेलमा पुलिसविरुद्ध खेलमा गम्भिर चोटका कारण घाइते भएकि थिइन्, चोट कै कारण खेलको ७९ औं मिनेटमा साबित्राले मैदान छाडेकी थिइन् । उनको ठाँउमा मैदान प्रवेश गरेकी रविना गोलेले ८६ औं मिनेटमा गोल गर्दै एएिफलाई जित दिलाएकी थिइन्। साबित्राले गोलको लागि प्रयास गर्दा उनलाई चोट लागेको थियो। विपक्षी गोलकिपर अघि बढेको मौकामा बल चिप गर्ने प्रयासमा ल्यान्डिङका क्रममा उनको घुडाँमा चोट लागेको थियो । उनी यस राष्ट्रिय लिगमा सर्वाधिक गोलकर्तासगै सर्वोत्कृष्ट फर्वार्डको समेत पुरस्कार जितेकी थिइन् ।
माल्दिभ्स यरपोर्ट कम्पनी
सावित्राले २०१७ माल्दिभस् महिला लिगमा माल्दिभ्स यरपोर्ट कम्पनीबाट खेलेकी थिइन्। । दक्षिण एसियाकी उत्कृष्ट अग्रपङ्क्तिको खेलाडी मध्येकी एक सावित्रा २०१७ सालको संस्करणमा प्रतियोगितामा उत्कृष्ट खेलाडी घोषित भएकी थिइन्। सावित्राले उक्त वर्षको प्रतियोगितामा ४ खेलमा १३ गोल गरेकी थिइन्।
माल्दिभ्स पुलिस
फेब्रुअरी २०१७ मा साबित्रालाई माल्दिभ्स महिला राष्ट्रिय लिग खेल्नका लागि माल्दिभ्सबाट बोलाइएको थियो । साथै उनी उक्त माल्दिभ्स राष्ट्रिय लिगमा उत्कृष्ट अग्रपङ्क्तिको खेलाडी समेत हुन सफल भएकी थिइन् भने अर्की नेपाली महिला फुटबल खेलाडी अनिता बस्नेतसँगै उनी माल्दिभ्स गएकी थिइन्। उनको त्यो माल्दिभ्समा दोस्रो व्यवसायिक फुटबल खेल रहेको थियो । उनले माल्दिभ्समा पुलिस टोलीबाट माल्दिभ्स फुटसल फिस्टा का लागि व्यवसायीक फुटबल खेलेकी थिइन्। पुलिस टोलीबाट माल्दिभ्स फुटसल फिस्टा खेलेका साबित्रासँगै अर्की नेपाली खेलाडी अनिताको उत्कृष्ट प्रदर्शनीले आफ्नो टोलीलाई फाइनल सम्म पुर्‍याउन सफल भएका थिए। । तर माल्दिभ्स पुलिस क्लब फाइनलमा भने एमपिएलसँग पराजित हुँदै उपविजेता बनेको थियो। प्रतियोगिता भर उत्कृष्ट प्रदर्शन गरेकी साबित्राले प्रतियोगितामा कुल १९ गोल गरेकी थिइन् भने अनिताले ११ गोल गरेकी थिइन्। । साबित्रा भण्डारी उक्त प्रतियोगिताको उच्च गलकर्ता तथा क्वीन अफ द टुर्नामेन्ट समेत घोषित भएकी थिइन् ।
सेतु क्लब
सावित्रा भण्डारी २०१९ भारतीय महिला लिगका भारतीय क्लब सेतु एफसी महिला टोलीबाट अनुबन्धित भएकी थिइन्  । यस प्रतियोगिताका लागि सेतु एफसीबाट भारतीय ७० हजार रुपैयाँमा अनुबन्धन भएकी थिइन्। । उनी अर्की नेपाली महिला फुटबल खेलाडी अनिता बस्नेतसँगै उक्त सेतु क्लबमा अनुबन्धित भएकी थिइन्। भने अनिता र सावित्रा अन्तर्राष्ट्रिय व्यवसायीक फुटबल खेल खेल्ने पहिलो महिला खेलाडी बन्न समेत सफल भएका थिए।
सावित्राले सेतु क्लबका लागि मे ६ को लिग समुह चरणको पहिलो खेलमान‌ै प्रदापण गरेकी थिइन्। मनिपुर पुलिस स्पोर्ट्स क्लबसँग भएको पहिलो खेलबाट उनले आफ्नो पहिलो खेल पस्किएकी थिइन्। यस खेलमा अनिता बस्नेतले प्रदापण गर्ने मौका नपाएको अवसरमा सावित्राले प्रदापण गरेसँगै आधिकारिक व्यावसायिक अन्तर्राष्ट्रिय क्लब फुटबलमा पहिलोपटक खेल्ने नेपाली महिला खेलाडी हुन समेत सफल भएकी थिइन्। यस खेलमा सेतु क्लबले मनिपुर पुलिस स्पोर्ट्स क्लबलाई ६-४ गोल अन्तरले पराजित गर्दा सावित्राले उत्कृष्ट खेल प्रदर्शनी गर्दै ४ गोल तथा एक गोलका लागि अवसर पनि निर्माण गरेकि थिइन्। उनले उक्त खेलको २९ सेकेन्डमा नै गोल गरी टोलीलाई अग्रता दिलाएकी थिइन्। त्यसपछि १६ औँ मिनेटमा दोस्रो गोल गरेकी सावित्राले ३४ औँ मिनेटमा ह्याटि्रक पूरा गरेकी थिइन् भने चौथो गोल पहिलो हाफको थप समयमा गर्न सफल भएकी थिइन्।  । उनी भारतीय महिला लिगको  पहिलो खेलमानै उत्कृष्ट खेल प्रदर्शनी गरेबापत खेलको विमन अफ द म्याच भएकी थिइन्।   प्रतियोगिताको दोस्रो खेलमा क्लबले बेङ्गलोर युनाइटेडलाई ३-० ले पराजित गर्दा सावित्राले १ गोल गरेकी थिइन्।     प्रतियोगिता अन्तर्गतको तेस्रो खेलमा पनि सावित्रा टोलीको सुरुवाती पहिलो ११ पर्न असफल रहेकि थिइन्।  दोस्रो हाफमा नेपाली खेलाडी अनिता बस्नेतक‍ो स्थानमा मैदान प्रवेश गरेकी उनले १ गोल गर्दा सेथुले समग्रमा स्पोर्टस् एकडेमी अफ इन्डिया (एसएआई) क्लबलाई ९-० को फराकिलो गोल अन्तरले पराजित गरेको थियो।
सेथु क्लबले चौथो खेलमा कोल्हापुर सिटीलाई ९–० ले हराउँदा सावित्राले ३ गोल तथा प्रतियोगितामा व्यक्तिगत दोस्रो ह्याटि्रक गर्न सफल भएकी थिइन्।   उनले बरोडा फुटबल एकेडेमीविरुद्धको पाचौँ खेलमा भने कुनै गोल गर्न नसक्दा समेत उक्त खेल सेथु क्लबले ७-० ग‍ोल अन्तरले जित्दै सेमिफाइनलमा स्थान बनाएको थियो। सेथु समूह ख को विजेता बन्दै सेमिफाइनल प्रवेश गरेको थियो।  सेमिफाइनलमा सेन्ट्रल एमएसबी क्लब विरुद्ध उनले उत्कृष्ट प्रदर्शनी गर्दै टोलीलाई फाइनल सम्म पुराउन सफल भएकी थिइन्।  उक्त खेलमा सेथु क्लबले ७-० को जित दर्ता गर्दा सावित्राले ह्याटि्रक सहित कुल ४ गोल गरेकि थिइन्।      साथै फाइनलमा समेत उनले मनिपुर पुलिस विरुद्ध २ गोल गर्दै सेथुलाई ऐतिहासिक रूपमा उपाधि जिताउन महत्त्वपूर्ण भुमिका खेलेकी थिइन्।   उनी फाइनल खेलको महत्त्वपूर्ण खेलाडीको पुरस्कार समेत जित्न सफल भएकी थिइन्। ।
अन्तर्राष्ट्रिय खेल जीवन
सावित्रा भण्डारीले सन् २०१४ को साफ च्याम्पियनसिपमा भुटानविरुद्धको खेलबाट अन्तर्राष्ट्रिय फुटबलमा प्रदापण गरेकी थिइन्। उनले नेपालका लागि हालसम्म ३० भन्दा बढी अन्तर्राष्ट्रिय गोल गरेकी सकेकी छिन्। उनले भुटान विरूद्धको आफ्नो पहिलो खेलमै १ गोल गरेकी थिइन्। यसबाहेक आसामको सिलोङमा आयोजना भएको १२ औँ सागमा उनले श्रीलङ्काविरुद्ध २ गोल गरेकी थिइन्। सावित्राले भारतको पश्चिम बङ्गालस्थित सिलिगुढीमा भएको चौथो महिला साफ च्याम्पियनसिपको तीन खेलमा ११ गोल गरेकी थिइन्। उनी नेपाली फुटबल इतिहासमा एउटै प्रतियोगितामा सर्वाधिक गोल गर्ने खेलाडी मात्र नभई, एउटै खेलमा दोहोरो ह्याट्रिक गर्ने महिला तथा पुरूष खेलाडी पनि बन्न पुगेकी थिइन्।
१७ फेब्रुअरी २०१६, मा नेपाल भन्दा २६ स्थान माथिको मलेसियासँग भएको काठमाडौँमा भएको खेलमा उनले १ गोल गरेकी थिइन्। उनको गोलसँगै नेपाली महिला टोलीले पहिलोपटक मलेसिया महिला टोलीलाई हराएर एक नयाँ इतिहास रचेको थियो। यस्तै सावित्राले २२ मे २०१७ का दिन मलेसियाको घरेलु मैदानमा भएको खेलमा समेत मलेसिया विरुद्ध गोल गर्न सफल भएकी थिइन्।
२०१४ साफ महिला च्याम्पियनसिप
सन २०१४ मा पाकिस्तानमा भएको २०१४ साफ महिला च्याम्पियनसिपमा भुटानसँगको खेलमा सावित्राले राष्ट्रिय टोलीबाट प्रदापण गरेकी थिइन्। उक्त खेलको ८६ औँ मिनेटमा अनु लामाको स्थानमा मैदान प्रवेश गरेको दुइ मिनेटपछि नै सावित्राले गोल गरेकी थिइन्। उनको यो पहिलो अन्तर्राष्ट्रिय खेलमा पहिलो अन्तर्राष्ट्रिय गोल थियो।
२०१६ साग खेल
२०१६ दक्षिण एसियाली खेलकुद अन्तर्गत उनले कुल ४ खेल खेल्दै २ गोल गर्न सफल भएकी थिइन्। समूह चरण अन्तर्गत श्रीलङ्कासँग २६ डिसेम्बर २०१६ मा भएको खेलमा उनले २ गोल गरेकी थिइन्। उनले खेलको दोस्रो र तेस्रो गोल गरेकी थिइन्, र उक्त खेलमा नेपालले श्रीलङ्कालाई ८-० गोलअन्तरले पराजित गरेको थियो। साथै नेपालले प्रतियोगितामा दोस्रो हुँदै साफ खेलमा रजत पदक जितेको थियो। फाइनलमा नेपाल दक्षिण एसियाली प्रतिस्पर्धी भारतसँग पराजित भएको थियो। समूह चरण तथा लिग चरणमा नेपाल पहिलो र भारत दोस्रो हुँदै फाइनल प्रवेश गरेको थियो। फाइनलमा पराजित नेपालले भारतलाई लिग चरणमा बराबरीमा रोकेको थियो।
२०१६ साफ महिला च्याम्पियनसिप
२०१६ साफ महिला च्याम्पियनसिप अन्तर्गत सावित्राले भुटानविरुद्धको पहिलो खेलमा ६ गोल गरेकी थिइन् जसका कारण नेपाल ८–० ले विजयी हुन सफल भएको थियो। साथै उनी नेपाली फुटबल इतिहासमा एकै खेलमा दोहोरो ह्याट्रिक गर्ने पहिलो खेलाडी समेत बनेकी थिइन्। साथै उनले नेपालले माल्दिभ्सलाई ९– ० ले पराजित गरेको खेलमा एक्लैले ५ गोल गरेकी थिइन्। उक्त प्रतियोगिताको सेमिफाइनलमा भारत विरूद्व नेपाल पराजित भएपनि उनले भारतलाई १ गोल फर्काएकी थिइन्। २-० ले पछाडि परेको नेपालका लागि ७५औँ मिनेटमा उनले भारत विरूद्व १ गोल गरेकी थिइन्। तर पनि नेपालले खेलको अन्तिम समय तिर पुन: १ गोल खादै समग्रमा ३-१ गोल अन्तरको हारसँगै प्रतियोगिताबाट बाहिरिएको थियो. भारतमा भएको यस महिला साफ च्याम्पियनसिपमा नेपाली टोलीले सफल हुन नसके पनि व्यक्तिगत प्रर्दशनीको आधारमा भने सावित्र अगाडि रहन सफल भएकी थिइन्। उनले प्रतियोगिता अवधीभर १२ गोल गर्न सफल भएकी थिइन्। यहि प्रतियोगितामा गोल गरेको देखेर भण्डारीलाई नेपाली महिला फुटबलको सदावहार गोल यन्त्र समेतका रूपमा लिइने गरिन्छ।
मूडवलवा
मूडवलवा रौतहट जिल्लाको एक गाउँ विकास समिति हो।
साबित्रा भण्डारी
२०२० ओलम्पिक छनोट पहिलो चरण २०१८
नेपाली महिला फुटबल टोलीले २०२० ग्राषमकालीन ओलम्पिक फुटबल खेल अन्तर्गत छनोट अन्तर्गतको पहिलो चरण पार गरी दोस्रो चरणमा पुग्दा साबित्रा भण्डारीको योगदान र भूमीका पनि अतुलनीय रहेको थियो। म्यानमामा ८ नोभेम्बर २०१८ देखि १३ नोभेम्बर सम्म सञ्चालन भएको समूह चरणका खेलहरूमा नेपालले तीनै वटा खेल बराबरीमा खेलेको थियोे। तीन खेलमा तीन गोल खाएको र तीन गोल गरेको नेपाली टोलीका लागि एक महत्त्वपूर्ण गोल साबित्रा भण्डारीले पनि गरेकी थिइन्। आयोजक म्यानमारसँग ११ नोभेम्बरमा भएको समुह चरणको दोस्रो खेलको तेस्रो मिनेटमा उनले पेनाल्टी मार्फत गोल गरिकी थिइन् भने खेलमा उनकै गोलबाट अग्रता लिएको नेपालले पछि १४ मिनेटमा गोल व्यहोर्नुपरेको परेको थियो। छनोट चरणमा अन्य दुई गोल भने भारत र बङ्गलादेश विरूद्व मीरा थापाले गरेकी थिइन्। समुहमा उत्कृष्ट तीनले अघिल्लो चरणमा प्रवेश पाउने निर्णय अन्तर्गत नेपाल दोस्रो चरण प्रवेश गर्न सफल थियो।
२०२९ हिरो महिला गोल्डकप
नेपाल महिला राष्ट्रिय फुटबल टोलीले ११ फेब्रुअरी २०१९ मा हिरो गोल्डकपअन्तर्गत समूह चरणको दोस्रो खेलमा आयोजक भारतलाई २-१ ले पराजित गर्दै ऐतिहासिक जित दर्ता गर्दा नेपालका लागि दुवै गोल सावित्रा भण्डारीले गरेकी थिइन्। खेलको पाँचौ मिनेटमा हिराकुमारी भुजेलको लामो पासमा सावित्राले गरेको प्रहार भारतकी गोलरक्षक अदिति चौहानले छोएपनि पोस्टको दिशा लिँदै गोल भएको थियो भने त्यसको दुई मिनेटमै सावित्राले दोस्रो गोल गरेकी थिइन्। मनमाया लिम्बूले पेनाल्टी क्षेत्रभित्र दायाँ भागबाट दिएको क्रस गोलरक्षक अदितिले खुट्टामुनिबाट फुत्काएपछि सावित्राले गोललाइनबाट खाली पोस्टमा गोल गरेकी थिइन्। जित पछि उनले भारतलाई उसकै घरेलु मैदानमा पराजित गर्न पाउँदा खुसी भएको भावना व्यक्त समेत गरिकी थिइन्। सावित्राले खेलको पाँचौ र सातौँ मिनेटमा गोल गरेपछि नेपालले इतिहासमै पहिलो पटक भारतीय टोलीविरुद्ध जित दर्ता गरेको थियो। यस्तै प्रतियोगिताको तेस्रो तथा समुह चरणको अन्तिम खेलमा नेपालले इरानलाई ३-१ गोल अन्तरले हराएको खेलमा सावित्राले दुई गोल गरेकी थिइन्। उक्त खेलमा नेपालकालागि अनिता बस्नेतले सुरूवाती अग्रता दिलाएकी थिइन्। साथै सावित्राले दोस्रो हाफको ५९औँ मिनेटमा नेपालको अग्रता दोब्बर पारेकि थिइन् खेलको अन्तिम मिनेटमा व्यक्तिगत दोस्रो गोल गरेकि थिइन्। प्रतियोगितामा नेपालले दोस्रो स्थान हात परेको थियो भने सावित्राले प्रतियोगिता भरकै सर्वाधिक उच्च गोलकर्ताको पुरस्कार जित्न सफल भएकी थिइन्।
२०१९ साफ महिला च्याम्पियनसिप
सावित्रा भण्डारीले २०१९ साफ महिला च्याम्पियनसिपको समुहचरण देखि फाइनल खेल सम्मको प्रत्येक खेलमा कम्तीमा एक गोल गर्न सफल भएकी थिइन्। उनी यस प्रतियोगिताको सर्वाधिक गोलकर्ता हुन सफल भएकी थिइन्। सावित्राले प्रतियोगिताको सबै खेलमा १-१ गोल गरेकी थिइन्। उनले भुटान, बङ्गलादेश, श्रीलङ्का र भारतविरुद्ध गोल गर्न सफल भएकी थिइन्। सावित्राले भारतकी इन्दुमतिसँगै प्रतियोगिताको सर्वाधिक गोलकर्ताको पुरस्कार ग्रहण गरेकी थिइन्। सावित्राले यस प्रतियोगितामा गरेको ४ गोल सहित यो प्रतियोगिता सम्म उनले नेपालका लागि कुल २६ गोल गरेकी थिइन्। कुल २६ अन्तर्राष्ट्रिय गोलसँगै उनी नेपाली राष्ट्रिय महिला फुटबल टोलीका लागि सर्वाधिक गोलगर्ने खेलाडीका रूपमा दोस्रो स्थानमा उक्लिएकी थिइन्।
२०२० ओलम्पिक छनोट दोस्रो चरण २०१९
सन् २०२० ओलम्पिक छनोट दोस्रो चरण अन्तर्गतको कुल तीन खेलहरूमा सावित्रा भण्डारीले जम्मा १ गोल गर्न सफल भएकी थिइन्। उनले इन्डोनेसिया विरूद्वको तेस्रो खेलमा २ गोल गर्न सफल भएकी थिइन्। उक्त खेलमा नेपाल २-१ गोलअन्तरले विजयी भएको थियोे।
२०१९ नादेझ्दा कप
किर्गिस्तानमा आयोजना भएको २०१९ नादेझ्दा कप फुटबल प्रतियोगितामा नेपाले दोस्रो स्थान हात पार्दा सावित्रा भण्डारीले ७ गोल सहित प्रतियोगिताको सर्वाधिक गोलकर्ताको पुरस्कार जित्न सफल भएकी थिइन्  उनले पहिलो खेलमा किर्गिस्तानविरूद्व ४ गोल गर्न सफल भएकी थिइन्। सावित्राले ४ गोल गरेको उक्त खेल नेपालले ८-२ को फराकिलो अन्तरले जित्न सफल भएको थियो। ह्याट्रिक सहित ४ गोल गरेकी सावित्राले उक्त खेलको ३औँ, १५औँ, ३०औँ र ५३औँ मिनेटमा गोल गर्न सफल भएकी थिइन्।   खेलको ५३औँ मिनेटमा सावित्राले पेनाल्टी क्षेत्रको ठिक बाहिर प्राप्त फ्रिकिकलाई सिधै गोलमा परिणत गर्दै नेपाललाई ५ गोलको स्थितिमा पुर्‍याएकी। यस्तै उनले प्रतियोगिताको तेस्रो खेलमा निर्णायक १ गोल गर्न सफल भएकी थिइन्। ताजिकिस्तान विरुद्धको खेलमा उनले ८५औँ मिनेटमा गिता रानाको प्रिकीकमा हेड गर्दै गोल गर्न सफल भएकी थिइन्। सावित्राको उक्त निर्णायक गोल सहित नेपालले ताजिकिस्तानलाई १-० ले पराजित गर्दै प्रतियोगिताको फाइनलमा पुग्न सफल भएको थियो  भने बाँकी दुई गोल उज्बेकिस्तान विरूद्व फाइनल खेलमा गरेकी थिइन्। फाइनलमा नेपाल २-३ गोल अन्तरले पराजित हुँदै आठौँ पटक अन्तर्राष्ट्रिय प्रतियोगितामा उपाधि बिहिन हुन पुगेको थियो। उज्बेकिस्तानसँगको खेलमा दुई गोल गरेसँगै उनले पुर्व नेपाली टोलीकी कप्तान अनु लामाको ३५ अन्तर्राष्ट्रिय गोलको किर्तिमानसँग बराबर गर्न सफल भएकी थिइन्।  सावित्राले उक्त सफलता मात्र ३६ अन्तर्राष्ट्रिय खेलमा प्राप्त गरेकी थिइन्।
साग खेल २०१९
साग गेम २०१९ अन्तर्गतको नेपाली टोली माल्दिभ्स विरूद्ध ०-३ गोल अन्तरले विजयी भएको दोस्रो खेलमा सावित्रा भण्डारीले ह्याटि्रक पुरा गरी नेपाली महिला फुटबलको सर्वाधिक उच्च अन्तर्राष्ट्रिय गोलकर्ताको कीर्तिमान बनाउन सफल भएकी थिइन्। उनले उक्त सफलता मात्र ३८ अन्तर्राष्ट्रिय खेलहरूमा पुरा गरेकी थिइन्। उक्त खेलको १८औँ, २२औँ र इन्जुरी समयको पहिलो मिनेटमा गोल गर्न सफल भएकी थिइन् । यस्तै यस खेलको पहिलो गोलले उनलाई नेपाली महिला फुटबल टोलीको सर्वाधिक अन्तर्राष्ट्रिय गोलकर्ता बनाएको थियो। यसो त उनले साग खेल अन्तर्गतको श्रीलङ्का विरूद्धको पहिलो खेलमा उत्कृष्ट प्रदर्शनी गरे पनि गोल गर्न भने सकेकी थिइनन्।
एपीएफ क्लब
एपीएफ क्लबबाट जितेका मुख्य उपाधिहरू:
खेल्ने शैली
सावित्रा भण्डारी मैदानमा नेपाली महिला फुटबल टोलीको महत्त्वपूर्ण अग्रपङ्क्तिको खेलाडीको रूपमा उत्रने गर्दछिन्। फुटबल मैदानमा उनको आक्रमक शैली र तीव्र गतिका कारण विपक्ष टोलीका रक्षापङ्क्तिका खेलाडी तथा गोलरक्षकहरू उनलाई रोक्न हम्मेहम्मे पर्ने गर्दछ। उनलाई नेपाली महिला फुटबल जगतमा सदावहार गोल यन्त्रको रूपमा पनि लिइने गरिन्छ। उनको तीव्र गति तथा कुसल खेल क्षमता एवम् शैलीकै कारण उनलाई दक्षिण एसियाकै उत्कृष्ट महिला फुटबल खेलाडीहरूको सूचीमा राखिने गरिन्छ। उनी विपक्षी खेलाडीहरूलाई आफ्नो कुशल खेल क्षमताको कारण फुटबल छलाउँदै आफ्नो खेलाडी साथीहरूलाई गोल हान्ने अवसर सिर्जना गर्न समेत माहिर रहेकी छन्। अझ उनी फ्रिकीक प्रहारका निम्ति पनि दक्ष रहेकी छिन् जस मार्फतै उनले कयौं पटक गोल गर्न सफल भएकी छिन्।
अन्य खेलमा
साबित्रा भण्डारी नेपाल महिला राष्ट्रिय फुटबल टोलीमा प्रवेश गर्नुभन्दा अगाडि भलिबल तथा एथलेटिक्स खेलमा सक्रिय रहेकी थिइन्। उनले प्रतिनिधित्व गरेकी भलिबल टोलीले जिल्ला र क्षेत्रको छनौट चरण पार गर्दै काठमाडौँमा प्रतिस्पर्धा गरी उनको टोलीले प्रतियोगिताको काश्य पदक प्राप्त गर्न सफल भएको थियो। साबित्राले एथलेटिक्समा पनि उत्कृष्ट प्रदर्शन गरेकी थिइन्। मुख्य गरी उनी एथलेटिक्समा १०० र २०० मिटर दौडकी खेलाडी हुन्। उनले एथलेटिक्समा पनि केही पदकहरू जित्न सफल भएकी थिइन्। तर पछि भलिबल खेलतर्फ आकर्षित भएपछि उनको एथलेटिक्स खेल खस्किएको थियो।
गौर-पवनी
"गाथ गोरु डाँर मारे बएला पखेव खाए बाँभनी बिटिए पवनी कारे गँवारिन बिटिए सुनि सुनि जाएँ" यस्तै कर्णप्रीय भजन र लोकगीत गाएर मुलुकको मध्यमाञ्चलका जिल्लाका थारू युवती कात्तिकमा एक लामो गौर-पवनी धुमधामसित मनाउँछन्।
इतिहास
पार्वतीले शिवलाई बर पाउन गरेको कठोर तपस्या सफल भएपछि पार्वती (गौरी) लाई आदर्श मानि गौरी-पूजा गर्ने परम्परा बसेको हो ।
विधि
यो पर्व विवाह भएको चार वर्षपछि बिसाउने गरिन्छ । व्रत बस्ने युवतीको आँगनमा उनीहरूका दाजु-भाइ अथवा मामाले जोड आकारको कलात्मक पोखरी खनिदिएपछि पोखरीको चारै कुनामा माटोको सानो भकारी र मध्य भागमा शिव लिङ्ग बनाइन्छ । ती भकारीमा गोबर्द्धन पूजाकै दिन जई, खेसरी, केराउ, गहुँ, बकुल्ला, मुसुरो र जौ समेत गरी सात किसिमका अन्नको मिश्रण राख्ने गरिन्छ । व्रतको अवधिमा सवेरै स्नान गरी बाच्छीले गोब्र्याउँदै गरेको गोबरलाई भुइँमा खस्नुअघि नै आ-आफ्नो अञ्जुलीमा थाप्ने गर्छन् । आँगनमा रहेको पोखरीको सफाइ गरेर अञ्जुलीमा थापेको गोबरले लिप्छन् । अनि दैनिक शिव लिङ्गको पूजा-गरी माटोको भाँडोमा लिङ्गलाई पहेंलो कपडाले बेरेर घरभित्र लुकाई राख्ने चलन छ । पूजा गर्दा वा अन्य समयमा समेत परिवारका अन्य सदस्य र छरछिमेकले समेत शिव लिङ्ग हेर्न नहुने, हेरे अपशकुन हुन्छ भन्ने मान्यता छ । पर्वको पहिलो र अन्तिम दिन गहुँको पीठोको विशेष परिकार बगेया पकाएर किशोरीले चढाउँछन् । अन्तिम दिन आँगनमा निर्मित पोखरीका चार कुनामा रहेका भकारीभित्र एक महिनाअघि राखिएको सात थरी अन्नको उम्रिएको पालुवा बाच्छीलाई खुवाउने चलन छ । दैनिक तोरीको तेलको दियो बालेर आरति गरिने शिव लिङ्गलाई पर्वको अन्तिम दिन आ-आफ्नो पोखरीमा विसर्जन गरेपछि पर्व सकिन्छ।
दुर्गानन्द झा
दुर्गानन्द झा नेपालका प्रजातान्त्रिक आन्दोलनका योद्धा तथा शहीद हुन्। २०१७ पुष १ गतेको कदम पछि पञ्चायती व्यवस्था विरूद्ध उत्रेका उनले २०१८ माघ ९ गते जनकपुरमा राजा महेन्द्र चढेको गाडीमा बम प्रहार गरेका थिए। सोही अभियोगमा पक्राऊ परेका उनलाई पञ्चायत सरकारले मृत्युदण्ड दिएको थियो।
प्रारम्भिक जीवन
दुर्गानन्द झाको जन्म १९९९ साल वैशाख १४ गते धनुषाको दक्षिणी गाउँ जटियामा आमा सुकुमारी देवी झा को गर्भबाट भएको थियो। बाबु देवनारायण झा उनी सानो छँदै बितेका थिए। दुर्गानन्द सानैदेखि राम्रो फूटबल खेलाडी थिए र राम्रो गीत पनि गाउँथे। नेपालको जटही गाउँमा प्राथमिक शिक्षा पाएपछि अगाडिको पढाइ त्यहाँ नहुने भएकोले उनी माध्यमिक तहको अध्ययनको लागि भारतको उँमगाउँको एउटा विद्यालयमा भर्ना भए।
राजामाथि बम प्रहार
१८ वर्षे दुर्गानन्दले जानकी मन्दिर नजिक सेना र गुप्तचरका आँखा छल्दै ग्रिनेड प्रहार गरेका थिए। प्रहारबाट राजा महेन्द्र चढेको ल्याण्डरोभर गाडीको पछाडिपट्टि सामान्य क्षति भएपनि राजालाई केही भएन। त्यसपछि दुर्गानन्द झा भागेर भारतमा रहेको सशस्त्र क्याम्पमा पुगे। यता दुर्गानन्दका परिवार, आफन्त, इष्टमित्र, छरछिमेक, काङ्ग्रेस नेता लगायत ५६ जनालाई पक्राउ गरी ठूलो यातना दिइयो। दुर्गानन्द आफन्त, इष्टमित्रले पाएको यातनाबाट दुःखी भएर तत्कालीन सरकारलाई चिट्ठी लेख्दै गिरफ्तारी दिए। गिरफ्तार गरी जलेश्वर जेलमा एक रात राखेपछि परकौली सैनिक क्याम्पबाट उनलाई सेनाको हेलिकोप्टरबाट काठमाडौँ ल्याई सुन्धारा स्थित भद्रगोल जेलमा राखियो।
मृत्युदण्ड
यो केसको छानविन गर्नका लागि एक विशेष अदालतको गठन गरिएको थियो। २०१९ भदौ १९ मा उनलाई कुनै सुनुवाईको मौका नै नदिई मृत्युदण्डको सजाय तोकिएको थियो। उनलाई २१ वर्षको उमेरमा २०२० साल माघ १५ गते मध्यराती केन्द्रीय कारागारमा पञ्चायत सरकारले मृत्युदण्ड दिएको थियो।
मृत्युदण्डको अघिल्लो दिन २०२० साल माघ १४ गते उनले आमा र श्रीमतीलाई केही बेर भेटेर सान्त्वना दिए। दुर्गानन्दलाई विभिन्न शारिरीक र मानसिक यातना दिएर माफी मागी बिन्तीपत्र लेख्न भन्दा पनि उनले मानेनन्। फलत उनलाई मृत्युदण्ड दिइयो। आमा लगायत परिवारले माग्दा पनि पञ्चायत सरकारले उनको लास दिएन। कुशको लास बनाएर भारतको गयामा उनको दाहसंस्कार भयो। दुर्गानन्दकी आमाको २०६० भदौ ३१ गते निधन भएको छ।
बकुल्लो
बकुल्लो एक किसिमको चरो हो। यस चराले नदीमा पानीका माछाहरू निकालेर खाने गर्दछ
कवर्धा जिल्ला
कवर्धा जिल्ला भारतको राज्य छत्तिसगढको एउटा जिल्ला हो।
घोडा
घोडा (अश्व) मानिसको नजिकभएको संसारको सबै भन्दा प्राचीन स्तनधारी घरपालुवा जनावर हो, जसले अज्ञात काल देखि मानिसको कुनै न कुनै रूपमा सेवा गरेको छ। घोडा ईक्यूडी (Equidae) परिवार अंतर्गत पर्दछ। यस परिवारमा घोडाको अतिरिक्त वर्तमान युगको गधा, जेब्रा, टट्टू एवं खच्चड पनि पर्दछन। आदिनूतन युग (Eosin period)को ईयोहिप्पस (Eohippus) नामक घोडाको प्रथम पूर्वज देखि लिएर आज सम्मको सारा पूर्वज र सदस्य त्यहि परिवारमा सम्मिलित छन्। यसको वैज्ञानिक नाम ईक्वस (Equus) ग्रिक शब्दबाट लिईएको हो, जसको अर्थ घोडा हुन्छ, तर यस परिवारको दोस्रो सदस्य ईक्वस जातिको नै अन्य छ: उपजातिहरूमा विभाजित छन्। अत: केवल ईक्वस शब्दले घोडाको अभिहित गर्न उचित छैन। आजको घोडाको सही नाम ईक्वस कैबेलस (Equus caballus) हो। यसको पाल्तू र जंगली दुबै प्रजातिका घोडालाई त्यहि नामले नै चिनिने गर्छन। यद्धपि, मध्य एसियाको पश्चिमी मंगोलिया र पूर्वी तुर्किस्तानमा पाईने ईक्वस प्रज्वेलस्की (Equus przwalski) नामक घोडाको वास्तविक जंगली घोडा मानिछन। दक्षिण अफ्रिकाको जंगलहरूमा आज पनि घोडा बृहत झुण्डमा पाइन्छन्, जहाँ एक भाले र धेरै पोथीहरू रहन्छ। सबै भन्दा अधिक १,००० सम्म घोडा एक साथ जंगलमा पाईने गरेका छन्। यिनीहरू सबै घोडा ईक्वस कैबेलसको नै पूर्वज हुन। एक झुण्डको घोडा दोस्रो झुण्डमा जाने र उनिहरूलाई कुनै ब्यबधान पुर्याउने काम गर्दैन। खतराको समयमा भाले चारै तर्फबाट पोथीहरूलाई घेरेर बस्छन र आक्रमणकारीको सामना गर्छन। एसियामा एकदम संख्यामा यिनको ठिगने कदको जंगली सम्बन्धी ५० देखि लिएर सयौंको संख्यामा झुंडहरूमा बस्छन। मानिसले आफ्नो आवश्यकता अनुसार यिनीहरूलाई घरपालुवा बनाउने गर्छन।
काँकडभिट्टा क्याम्पस
काँकडभिट्टा क्याम्पस झापा जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
इन्द्रवज्रा छन्द
त.त.ज.गु.गु. भएमा इन्द्रवज्रा छन्द बन्दछ।
गण र गुरू लघु बनाउने स्वर,मात्राका रूपमा आए पनि अथवा एक्लै आए पनि गण र गुरू लघुको सङ्केत नै सम्झनुपर्छ।
इन्द्रवज्रा छन्दमा प्रयोग भएका गण र तिनीहरूको मात्रा येस प्रकार रहेको छ। यसमा S को अभिप्राय दीर्घ अक्षर र । अभिप्राय को ह्रस्व अक्षर हुन्छ यहाँ S र । गरेर ११ वटा अक्षर छन जसमा ह्रस्व र दीर्घको क्रममा तल प्रस्टसँग बुझाउने प्रयास गरिएको छ ।
उदाहरण (विराम ५.६) (पहिलो विराम ५ र, दोस्रो विराम ६मा)
नदिनि गर्दिमर
नदिनि गर्दिमर (२० नोबेम्बेर १९२३ – १३ जुलाई २०१४) साहित्य मा नोबेल पुरस्कार प्राप्त गर्ने कथाकार। उनको जन्म दक्षिण अफ्रिका मा भएको थियो | उनी तेतै हुर्की बढीन र पढाई पनि दक्षिण अफ्रिका नै गरिन | उनी व्यापक रूपमा मानव संवेदना को बारेमा कथा लेख्ने कथाकार हुन् । रंगभेद र उपनिवेशवाद को विरूद्ध बहुसंख्यक काला जातिहरूको अधिकार र स्वतन्त्रता को लागि संघर्ष गरेकी थिइन।
टाङ्टिङ
टाङ्गटिङ्ग खोला (TangTing River) पूर्वी नेपालको मेची अञ्चलमा रहेको एउटा खोला हो। यसको मुहान इलाम जिल्लाको लक्ष्मीपुर गाविस र शान्तिपुर गाविसमा पर्छ। यो खोला इलामबाट झापा तर्फ बग्छ। यो खोलाले इलाम र झापा जिल्लाको विभिन्न गाउँहरूमा सिंचाइ पुर्‍याएको छ। यो खोलामा साकाले खोला, खानी खोला, बाबियो खोला, धोबी खोला जस्ता साना खोला मिसिन्छन। अन्त्यमा यो खोला बिरिङ खोलामा गएर मिसिन्छ।